 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 30. aprīlī Nr. 246**

(protokols Nr. 7, 10. p.)

**Par pašvaldības nekustamā īpašuma “Saikavas dārziņi”, Praulienas pagasts, Madonas novads, nostiprināšanu zemesgrāmatā un nodošanu atsavināšanai, rīkojot izsoli**

Madonas novada pašvaldībā saņemts Praulienas pagasta pārvaldes vadītājas iesniegums (reģistrēts Praulienas pagasta pārvaldē ar reģ. Nr. PRA/1.8/24/6) ar lūgumu izskatīt jautājumu par pašvaldības nekustamā īpašuma “Saikavas dārziņi” ar kadastra apzīmējumu 7086 015 0061, Praulienas pagasts, Madonas novads, nostiprināšanu zemesgrāmatā un nodošanu atsavināšanai.

Ar Praulienas pagasta padomes 25.09.2008. lēmumu Nr. 12 (protokols Nr. 10) “Par neapbūvētas lauku apvidus zemes piekritību Praulienas pašvaldībai”, nolemts, ka zemes vienība “Saikavas dārziņi” ar kadastra Nr.7086 015 0061 3,3 ha platībā piekrīt pašvaldībai.

 Likuma “Par zemes privatizāciju lauku apvidos” 27. panta pirmā daļa nosaka, ka darījumus var veikt tikai ar to zemi, uz kuru īpašuma tiesības ir nostiprinātas zemesgrāmatā.

Saskaņā ar “Pašvaldību likuma” 10. panta (1) daļu *Dome ir tiesīga izlemt ikvienu pašvaldības kompetences jautājumu,* ņemot vērā 17.04.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR - 15** (Agris Lungevičs, Aigars Šķēls, Aivis Masaļskis, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nekustamā īpašuma pārvaldības un teritorijas plānošanas nodaļai nostiprināt nekustamo īpašumu “Saikavas dārziņi”, Praulienas pagastā, Madonas novadā, ar kadastra Nr. 7086 015 00061 3,3 ha platībā zemesgrāmatā uz Madonas novada pašvaldības vārda.
2. Pēc īpašuma nostiprināšanas zemesgrāmatā uz pašvaldības vārda, organizēt nekustamā īpašuma novērtēšanu un virzīt jautājumu uz domi par izsoles sākumcenas noteikšanu.

Domes priekšsēdētājs A. Lungevičs

*Čačka 28080793*